b'\n_START_ARTICLE_\nTotal\n_START_PARAGRAPH_\nTotal on Prantsusmaa naftakompanii, \xc3\xbcks kuuest suuremast mitteriiklikust energiakompaniist (inglise keeles supermajors). Total on t\xc3\xb6\xc3\xb6tajate arvult suurim ettev\xc3\xb5te Prantsusmaal ja 2009. aasta seisuga \xc3\xbcks k\xc3\xbcmnest suurimast maailmas. 2008. aasta l\xc3\xb5pu seisuga oli Total turukapitalisatsiooni poolest eurotsooni suurim ettev\xc3\xb5te._NEWLINE_Totali tegevusalad h\xc3\xb5lmavad tootmisahela t\xc3\xa4ies ulatuses, alates nafta- ja gaasiv\xc3\xa4ljade uurimisest, toornafta ja maagaasi ammutamisest energiatootmise ja turustamiseni. Total tegutseb ka keemiat\xc3\xb6\xc3\xb6stuses._NEWLINE_Asutati 1924. aastal. Esialgne nimi oli Compagnie fran\xc3\xa7aise des p\xc3\xa9troles.'